kardosdrur/scandi-wiki huggingface dataset:
John Harkes

John Andrew Harkes (født 8. marts 1967 i Kearny, New Jersey, USA) er en tidligere amerikansk fodboldspiller (midtbane).

Harkes, der spillede college-fodbold hos University of Virginia, blev i 1990 professionel i engelsk fodbold, hvor han skrev kontrakt med Sheffield Wednesday. Her var han tilknyttet de følgende tre år, og var blandt andet med til at nå to finalen i Liga Cuppen i 1991 både 1991 og 1993. Finalen i 1991 blev vundet, mens han i 1993 scorede i finalen, der dog blev tabt til Arsenal.

Efter at have forladt Sheffield Wednesday spillede Harkes for Derby County og West Ham United, inden han i 1996 vente tilbage til USA, for at spille i den nyoprettede amerikanske fodboldliga Major League Soccer. Her spillede han først to sæsoner hos D.C. United og efterfølgende to sæsoner for New England Revolution. Med D.C. United vandt han i begge sine sæsoner, 1996 og 1997, det amerikanske mesterskab MLS Cup

Landshold 
Harkes spillede mellem 1987 og 2000 91 kampe for USA's landshold, hvori han scorede seks mål. Han var en del af den amerikanske trup til både VM i 1990 og 1994, og deltog også ved OL i 1988 i Seoul.

Ved VM i 1994, der blev spillet på hjemmebane i USA, blev Harkes ufrivilligt del i colombianeren Andrés Escobars tragiske død. I de to landes opgør i den indledende gruppe kom Escobar til at score selvmål på et indlæg fra John Harkes. Kort tid efter slutrunden blev Escobar myrdet i sin hjemby Medellin, formentlig af narkogangstere, der havde tabt penge på grund af hans selvmål. Harkes har efterfølgende udtalt, at han stadig tænker meget på situationen, der førtet til målet.

Referencer 

Fodboldspillere fra USA
Fodboldspillere fra Sheffield Wednesday F.C.
Fodboldspillere fra Derby County F.C.
Fodboldspillere fra West Ham United F.C.
Fodboldspillere fra D.C. United
Fodboldspillere fra New England Revolution
Fodboldspillere fra Nottingham Forest F.C.
Personer fra New Jersey
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Søren Rasmussen (atlet)

Søren Rasmussen (født 16. april 1966 i Viborg) er en dansk eliteløber og coach, samt forhenværende sportsdirektør og bankmand. Han er medlem af Viborg Atletik og Motion.

Sport

Cykling 
I starten af 1980'erne og fem-seks år frem kørte Søren Rasmussen som A-rytter i Danmark, som medlem af den lokale cykelklub i Viborg. Her vandt han flere A- og B-løb. 

I slutningen af november 2012 vendte Rasmussen tilbage til cykelsporten, da han blev præsenteret som ny ledende sportsdirektør for cykelholdet Christina Watches-Onfone. Han forlod dog allerede stillingen i starten af marts 2013, da han ønskede at holdet tog afstand fra cykelrytter Michael Rasmussens dopingfortid, hvilket holdejer Christina Hembo og resten af ledelsen ikke ville efterkomme.

Løb 
Efter tiden som aktiv cykelrytter, begyndte Søren Rasmussen af koncentrere sig om mellem- og langdistanceløb. I 1997 vandt han Copenhagen Marathon i tiden 2.21,28, hvilket var fire sekunder hurtigere end nordmanden Tor Erik Nyquist og Stanislaw Cembrynski fra Polen på tredjepladsen, som var yderlige otte sekunder efter. Løbet talte også som det danske mesterskab i maraton, og Rasmussen kunne derfor også hyldes som danmarksmester, foran Brian Lauridsen fra Sparta Atletik og Stig Bæk fra Viking Rønne. Søren Rasmussen vandt i Aarhus i 2000 bronze ved DM i halvmaraton.

I perioden fra 1. juli 1998 til 5. marts 2001 havde han orlov fra sit arbejde, og var maratonløber på fuldtid.

I 1989 vandt Søren Rasmussen Søndersøløbet i Viborg for første gang. Derefter har han vundet løbet seks gange, hvoraf seneste sejr kom i 2001. Ved sejren i 1995 slog han løbsrekorden i tiden 17:31 min. Denne rekord blev slået i 1997 med tiden 17:28.

Rasmussen kunne i 2001 føje dansk veteranmester til cv'et, da han i klassen for de 35-39 årige vandt i 10.000-meter-løb med tiden 30,15 min.

Han har igennem årene vundet mange mellem- og langdistanceløb, ligesom han ofte løber maraton. I juni 2014 vandt han Ultraløbet Gendarmstien foran 250 konkurrenter.

Personlige rekorder

Civil karriere 
Rasmussen dimitterede som handelsstudent fra Viborg Handelsskole. I august 1986 blev han ansat som fuldmægtig i Danske Banks afdeling i Viborg. Den stilling bestred han indtil juli 1998, hvor han satsede som fuldtidsløber, og tog orlov fra jobbet i banken. I marts 2001 vendte Søren Rasmussen igen tilbage til finanssektoren, hvor han blev ansat som markedschef i Sparekassen i Skals. Her var han indtil 2010, hvor han blev filialchef for AktivSparekassens afdeling i Viborg.

I efteråret 2012 kom han i kontakt med cykelholdet Christina Watches-Onfone, og var fra november 2012 til marts 2013 ledende sportsdirektør for holdet. Søren Rasmussen har siden fungeret som fuldtids løbecoach og træner.

Han har en bachelor i jura fra Aarhus Universitet, hvor han blandt andet fulgte og bestod faget Dansk og International Sportsret.

Referencer

Eksterne henvisninger 
 Søren Rasmussens personlige blog, LØBECOACH:SR
 Statletik.dk – Profil – Søren Rasmussen

Personer fra Viborg
Langdistanceløbere fra Danmark
Maratonløbere fra Danmark
Atleter fra Viborg AM
Mandlige cykelryttere fra Danmark
Mellemdistanceløbere fra Danmark
Serieforbindelse

Der findes flere måder at sammensætte elektriske kredsløb på. Måden man placerer modstand i kredsløbet og måden disse er forbundet på afgør hvorvidt der er tale om en serieforbindelse, en parallelforbindelse eller en blandet forbindelse, med både serie- og parallelforbindelser.

Serieforbindelse er forbindelse af elektriske komponenter i række; i modsætning til parallelforbindelse.

Elektricitet
Viborg Atletik og Motion

Viborg Atletik og Motion er en atletikklub fra Viborg. Klubben blev stiftet 12. juli 1940 som Viborg Atletikforening. Den er hjemmehørende ved Viborg Atletikstadion.

Klubbens mest markante navne er løberne Søren Rasmussen, Thijs Nijhuis, samt Lene Duus.

Foreningen er medlem af Dansk Atletik Forbund, Dansk Idrætsforbund, Viborg Idrætsråd, Dansk Triathlon Forbund samt Danske Gymnastik- og Idrætsforeninger (DGI).

Klubben arrangerer hvert år Søndersøløbet, Viborg City Marathon samt en lang række andre løb, ofte i samarbejde med andre foreninger.

Referencer

Eksterne henvisninger 
 Viborg AMs officielle hjemmeside
 Klubstatistik på statletik.dk

Atletikklubber i Danmark
Atletik og Motion
Etableret i 1940
Brian Maisonneuve

Brian Maisonneuve (født 28. juni 1973 i Warren, Michigan, USA) er en tidligere amerikansk fodboldspiller (defensiv midtbane). Han spillede hele sin professionelle karriere, fra 1996 til 2004, hos Columbus Crew i den bedste amerikanske fodboldliga, Major League Soccer.

Maisonneuve spillede desuden 13 kampe for USA's landshold. Han var en del af den amerikanske trup til VM i 1998 i Frankrig. Her spillede han alle amerikanernes kampe, men kunne ikke forhindre at holdet blev slået ud efter det indledende gruppespil.

Referencer 

Fodboldspillere fra USA
Fodboldspillere fra Columbus Crew
Personer fra Michigan
Deltagere ved verdensmesterskabet i fodbold 1998
Matt McKeon

Matthew John "Matt" McKeon (født 24. september 1974 i St. Louis, Missouri, USA) er en tidligere amerikansk fodboldspiller (midtbane). Han spillede hele sin professionelle karriere, fra 1996 til 2002, i den bedste amerikanske fodboldliga, Major League Soccer. På nær én sæson hos Colorado Rapids blev hele karrieren tilbragt hos Kansas City Wizards.

McKeon spillede desuden to kampe for USA's landshold. Begge de to kampe blev spillet under Confederations Cup 1999 i Mexico, hvor han var med til at vinde bronze med amerikanerne. Han var også en del af det amerikanske OL-landshold under OL i 1996 i Atlanta.

Referencer 

Fodboldspillere fra USA
Fodboldspillere fra Sporting Kansas City
Fodboldspillere fra Colorado Rapids
Personer fra Missouri
Taylor Twellman

Taylor Timothy Twellman (født 29. februar 1980 i Minneapolis, Minnesota, USA) er en tidligere amerikansk fodboldspiller (angriber).

Twellman startede sin karriere hos den tyske klub 1860 München, hvor han dog i løbet af sine to års ophold kun opnåede kampe for andetholdet. I 2002 skiftede han til Major League Soccer-klubben New England Revolution, hvor han spillede resten af sin karriere. I både 2002 og 2005 blev han topscorer i MLS, og i 2005 blev han desuden kåret til ligaens MVP (mest værdifulde spiller).

Twellman spillede desuden 30 kampe og scorede seks mål for USA's landshold. Han var en del af den amerikanske trup til Confederations Cup 2003 i Frankrig, og var også med på holdet der vandt det nordamerikanske mesterskab CONCACAF Gold Cup i 2007.

Referencer 

Fodboldspillere fra USA
Fodboldspillere fra 1860 München
Fodboldspillere fra New England Revolution
Personer fra Minnesota
Mobile-Alabama-Coosa River

Mobile-Alabama-Coosa River eller Mobile River System er et omkring 1.200 km langt flodsystem i  det sydøstlige USA. Floden får vand fra floderne  Oostanaula (70km) og Etowah i den sydvestligste ende af bjergkæden  Appalacherne, og samles under navnet Coosa River (460 km), fortsætter i Alabama River (502 km) som løber sammen med bifloden Tombigbee River (325 km), og fortsætter i Mobile River (72 km) og løber ud i den  Mexicanske Golf ved storbyen Mobile. Hele afvandingsområdet er på omkring  115.000 km².

Hele flodsystemet løber gennem delstatene Georgia og Alabama med den vestlige biflod Tombigbee også fra staten Mississippi i vest. Længden er vanskelig at måle, særlig i Alabama River, fordi denne og Coosa er stærkt præget af meandere som stadig forlænger flodernes længde. Hele afvandingsområdet er på 115.000 km². Floden er reguleret med seks dæmninger på Coosa og tre på Alabama. Floden løber gennem Alabamas bedste landbrugsområde og har jernbaneforbindelse til minesamfundene mod nord i staten.

Se også
Vandløb i USA

Eksterne kilder/henvisninger 

USGS  Mobile River Basin.
 «Mobile River System». University of Alabama  
Mobile River Terminal 

Vandløb i USA

Vandløb i Georgia
Vandløb i Alabama
Kyle Martino

Kyle Hunter Martino (født 19. februar 1981 i Atlanta, Georgia, USA) er en tidligere amerikansk fodboldspiller (midtbane). Han spillede hele sin professionelle karriere, fra 2002 til 2007, i den bedste amerikanske fodboldliga, Major League Soccer. De første fire år var han tilknytte Columbus Crew, og sluttede af med en enkelt sæson hos Los Angeles Galaxy.

Martino spillede desuden otte kampe og scorede ét mål for USA's landshold. Han var en del af den amerikanske trup til Confederations Cup 2003 i Frankrig.

Martino måtte indstille sin karriere allerede som 26-årig på grund af skader.

Referencer

Eksterne henvisninger 

Fodboldspillere fra USA
Fodboldspillere fra Columbus Crew
Fodboldspillere fra Los Angeles Galaxy
Personer fra Atlanta
Aage Knudsen

Aage Knudsen er navnet på flere personer:

 Aage Knudsen (gartner) (1903-1989) – dansk handelsgartner (Aage Emil Knudsen)
 Aage Knudsen (politiker) - dansk politiker for Socialdemokratiet, medlem af Folketinget
 Aage Knudsen (violinist) (1917-1990) – dansk violinist og kgl. kapelmusikus (Aage Fredberg Knudsen)
Nicklas Dannevang

Nicklas Dannevang (født 11. september 1990) er en dansk fodboldspiller, der spiller for den danske klub Fremad Amager. Nicklas Dannevang spiller målmand. Hans kælenavn er i øvrigt Ninus

Karriere

FC Roskilde 
Nicklas Dannevang fik sin debut som 18-årig for FC Roskilde i en hjemmekamp mod Skive, hvor han holdt buret rent og var med til sikre Ørnene en 2-0 sejr.

Nordvest FC 
Nicklas Dannevang kom til Nordvest FC i 2010, hvor han i sin første sæson var reserve for holdets førstemålmand, Lasse Sømmergaard. Da Sømmergaard skiftede til FC Fyn blev Nicklas Dannevang førstekeeper for Nordvest FC. Han forlod klubben i 2013, da hans kontrakt udløb.

Brønshøj Boldklub 
Efter en række træningskampe for Hvepsene skrev Dannevang en kontrakt, gældende til udgangen af 2013, med Brønshøj, hvor han var tiltænkt en reserverolle bag Michael Tørnes, men da Tørnes måtte melde sig syg inden kampen mod Marienlyst, fik Dannevang sin debut, hvor han gjorde det så godt, at han blev førstevalget mellem stængerne resten af sæsonen. I december 2013 forlængede Brønshøj med Dannevang, som skrev under på en halvandet år lang kontrakt.

AC Horsens 
I sommeren 2015 skiftede Dannevang til AC Horsens, men efter to år i superligaklubben skiftede han til Fremad Amager.

Fremad Amager 
Fremad Amager bekræftede den 24. maj 2017, at klubben havde hentet Dannevang pr. 1. juli 2017.

Referencer 

Fodboldspillere fra Danmark
Fodboldspillere fra FC Roskilde
Fodboldspillere fra Nordvest FC
Fodboldspillere fra Brønshøj Boldklub
Fodboldspillere fra AC Horsens
Fodboldspillere fra Fremad Amager
Arthur Knudsen

Christian Henry Hammer Arthur Africanus Knudsen (18. marts 1825 i Tripolis – 12. juni 1914 i København) var en dansk embedsmand, bror til Edmund Knudsen.

Han var en søn af generalkonsul Peter Knudsen (1793-1865) og Maria født Marini. Han deltog i Treårskrigen, blev overkrigskommissær, inspektør og regnskabsfører ved Søofficersskolen. Ved sin pensionering var han etatsråd og blev i 1906 ophøjet til konferensråd. Knudsen var Ridder af Dannebrog (29. oktober 1879), bar Erindringsmedaljen for Krigen 1848-50 og Frelserordenen.

19. maj 1855 i Garnisons Kirke ægtede han Caroline Adophine Octavia von Hedemann (18. november 1830 i København - 11. februar 1900 sammesteds), datter af generalløjtnant Hans Hedemann.

Kilder 
 Johannes Madsen (red.): De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 454.

Personer i Kraks Blå Bog (afdøde)
Krigskommissærer fra Danmark
Konferensråder fra Danmark
Danskere i 1800-tallet
Danskere i 1900-tallet
Riddere af Dannebrog
Personer i Treårskrigen fra Danmark
Warwick

Warwick er en by og administrativt centrum (county town) i Warwickshire, England. Byen ligger ved floden Avon 18 km syd for Coventry og umiddelbart vest for Leamington Spa og Whitnash som den er groet sammen med. Ved en folketælling i 2001 havde byen 23.350 indbyggere, hvilket er forøget til  indbyggere.

Der har været menneskelig aktivitet ved Warwick så tidligt som yngre stenalder, og området har været konstant beboet siden 600-tallet. En saksisk burh blev bygget ved Warwick i 900-tallet og Warwick Castle blev opført på dette sted i 1068 som en del af den Normanniske erobring af England. Warwick School hævder at være den ældste drengeskole i landet. jarldømme af Warwick blev etableret i 1088 og jarlerne kontrollerede byen i middelalderen. Under denne periode fik byen Warwick en bymur, hvoraf Eastgate og Westgate endnu står. Borgen udviklede sig til at blive et stenfæstning og senere et country house og er i dag en populær turistattraktion.

Den store brand i Warwick i 1694 ødelagde store dele af middelalderbbyen og resulterede i, at de fleste af byens bygninger er fra efter dette tidspunkt. Selvom Warwick ikke blev industrialiseret i 1800-tallet har den oplevet tilvækst i indbyggere siden 1801, hvor der boede 5.592 indbyggere. Racing Club Warwick F.C., grundlagt i 1919, ligget i byen. Warwick er administreret af Warwick District Council og Warwickshire County Council har dets hovedkvarter her.

Referencer

Eksterne henvisninger 

Byer i England
County towns i Storbritannien
Warwickshire
Frankie Hejduk

Frank Daniel "Frankie" Hejduk (født 5. august 1974 i La Mesa, Californien, USA) er en tidligere amerikansk fodboldspiller (wingback/midtbane). Han spillede 85 kampe for USA's landshold.

Hejduk spillede college-fodbold hos University of California, inden han i 1996 blev professionel i Major League Soccer hos Tampa Bay Mutiny. Her var han tilknyttet frem til sommeren 1998, hvor han skiftede til den tyske Bundesliga-klub Bayer Leverkusen. Hejduk havde svært ved at bide sig fast hos Bayer, og i løbet af sine fire år i klubben opnåede han kun 19 førsteholdskampe, og optrådte ellers på reserveholdet.

Efter at have afsluttet sin karriere i Europa med et lejeophold hos den schweiziske ligaklub FC St. Gallen skiftede Hejduk i 2003 tilbage til Major League Soccer, hvor han han de følgende otte sæsoner var tilknyttet Columbus Crew. Han blev klubbens anfører, og var med til at vinde det amerikanske mesterskab i 2008. Han sluttede karrieren af med en enkelt sæson hos Los Angeles Galaxy, som han også vandt mesterskabet med.

Landshold 
Hejduk spillede mellem 1996 og 2009 hele 85 kampe for USA's landshold, hvori han scorede syv mål. Han repræsenterede sit land ved en lang række turneringer, blandt andet VM i 1998 og VM i 2002. Han var også med til to gange at vinde det nordamerikanske mesterskab CONCACAF Gold Cup, samt en del af det amerikanske hold ved OL i 1996 i Atlanta.

Referencer 

Fodboldspillere fra USA
Fodboldspillere fra Bayer 04 Leverkusen
Fodboldspillere fra FC St. Gallen
Fodboldspillere fra Columbus Crew
Fodboldspillere fra Los Angeles Galaxy
Personer fra Californien
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Johannes Zwicky

Johannes Zwicky (født 28. juli 1992) er en fodboldspiller, der spiller for den danske 1. divisionsklub Brønshøj. Johannes Zwicky spiller målmand.

Karriere

Brønshøj Boldklub 
Johannes Zwicky kom til Brønshøj fra Boldklubben FIX i 2011, og har stadig sin førsteholdsdebut til gode efter først at have været 3. målmand i klubben, men efter Tørnes lejeaftale udløb blev forfremmet til reserve for Nicklas Dannevang.

Fodboldspillere fra Brønshøj Boldklub
Fodboldspillere fra Danmark
Eddie Pope

George Edward "Eddie" Pope (født 24. december 1973 i Greensboro, North Carolina, USA) er en tidligere amerikansk fodboldspiller (forsvarer). Han spillede hele sin professionelle karriere, fra 1996 til 2007, i den bedste amerikanske liga Major League Soccer. Længst tid tilbragte han hos D.C. United i Washington, hvor hans præstationer i 1997 sørgede for, at han blev kåret til Årets Forsvarsspiller i MLS.

Efter at have forladt D.C. United spillede Pope først to sæsoner hos New York MetroStars, inden han sluttede karrieren af med tre sæsoner hos Real Salt Lake i Utah.

Landshold 
Pope spillede desuden 82 kampe for USA's landshold, hvori han scorede otte mål. Han var en del af den amerikanske trup til VM i både 1998, 2002 og 2006. Derudover deltog han ved OL i 1996 i Atlanta, og var også med på det amerikanske hold der vandt det nordamerikanske mesterskab CONCACAF Gold Cup i 2005.

Referencer 

Fodboldspillere fra USA
Fodboldspillere fra D.C. United
Fodboldspillere fra New York Red Bulls
Fodboldspillere fra Real Salt Lake
Personer fra North Carolina
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Chris Henderson

Christopher "Chris" Henderson (født 11. december 1970 i Edmonds, Washington, USA) er en tidligere amerikansk fodboldspiller (midtbane). Han spillede 79 kampe for USA's landshold.

Henderson spillede college-fodbold hos University of California, og spillede i begyndelsen af sin seniorkarriere i Tyskland hos 2. Bundesliga-klubben FSV Frankfurt. Fra 1996 til 2006 var han professionel i den bedste amerikanske liga, Major League Soccer. Længst tid tilbragte han hos Colorado Rapids, hvor han af to omgange spillede i samlet otte sæsoner. Derudover var han i to sæsoner tilknyttet Kansas City Wizards, hvor han i 2000 var med til at vinde det amerikanske mesterskab.

Landshold 
Henderson spillede desuden 79 kampe for USA's landshold, hvori han scorede tre mål. Han var en del af den amerikanske trup til VM i 1990 i Italien, og deltog desuden ved både OL i 1992 og Confederations Cup 1992. Han var også med på det amerikanske hold, der vandt det nordamerikanske mesterskab CONCACAF Gold Cup i 1991.

Referencer 

Fodboldspillere fra USA
Deltagere ved verdensmesterskabet i fodbold 1990
Fodboldspillere fra FSV Frankfurt
Fodboldspillere fra Colorado Rapids
Fodboldspillere fra Sporting Kansas City
Fodboldspillere fra Columbus Crew
Fodboldspillere fra New York Red Bulls
Personer fra Washington
Sasha Victorine

Sasha Caleb Victorine (født 3. februar 1978 i Santa Ana, Californien, USA) er en tidligere amerikansk fodboldspiller (midtbane).

Victorine spillede college-fodbold hos University of California. Da han blev professionel spillede han hele sin karriere, fra 2000 til 2009, i den bedste amerikanske liga Major League Soccer, hvor han nåede over 100 kampe for både Los Angeles Galaxy og Kansas City Wizards. Med Galaxy var han i 2002 med til at vinde det amerikanske mesterskab.

Victorine spillede desuden fire kampe og scorede ét mål for USA's landshold. Han deltog ved OL i 2000 i Athen, hvor amerikanerne sluttede på fjerdepladsen.

Referencer 

Fodboldspillere fra USA
Fodboldspillere fra Los Angeles Galaxy
Fodboldspillere fra Sporting Kansas City
Fodboldspillere fra CD Chivas USA
Personer fra Californien
Os det bare os

Os det bare os var et dansk tv-børneprogram af børn, med børn og for børn, produceret og sendt første gang i 1994 af DR.

Der var oprindelig fire børn med, 2 drenge og 2 piger
Bella Ahrenberg Benzon
Michael Drud
Emilia Huusfeldt
Emil Kærså

Drud var kun med i nogle af de først afsnit, mens de tre andre var med i hele seriens længde.

Programmet handlede om forskellige ting og havde ofte et gennemgående tema, og blev ofte afsluttet med en quiz, hvor det ofte var Emilia, som var vært, og ofte var der et seerspørgsmål til sidst.

Eksterne henvisninger 
 
 Os det bare os på DR's net-tv 

Børneprogrammer fra Danmark
Danske tv-serier fra 1990'erne
DR-programmer
Verdens Skove

Verdens Skove er en dansk miljøorganisation, der arbejder for bevarelse og bæredygtig brug af verdens skove.
Frivilligt arbejde er kernen i Verdens Skove. Foreningen skaber handlemuligheder for folk, der vil være med til at bevare verdens skove. Arbejdet består blandt af kampagner og lokale projekter i regnskoven og i den danske natur.

Verdens Skove blev stiftet under navnet Regnskovsgruppen Nepenthes i 1983 af en gruppe biologistuderende ved Aarhus Universitet. 

I 1989 lancerede Regnskovsgruppen Nepenthes sit første regnskovsprojekt. Projektets mål var at opkøbe et regnskovsområde i Tortuguero i Costa Rica. Regnskovsopkøbet blev finansieret af regnskovscertifikater, som blev købt af medlemmer af den danske befolkning. 

Fra 1989 til 1992 var kampagnen "Red Regnskoven" med til at skabe opmærksomhed i den danske befolkning omkring de trusler, verdens regnskove står overfor. 
Mere end 200.000 danskere købte regnskovscertifikater i forbindelse med kampagnen, Red Regnskoven. De næsten otte millioner kroner, der blev indsamlet, har betydet, at et område på størrelse med Rold Skov, også kendt som "Danskernes Regnskov", er blevet bevaret. Red Regnskoven er den mest succesfulde indsamling i dansk miljøhistorie.

I 2011 skiftede Regnskovsgruppen Nepenthes navn til Verdens Skove. 

Verdens Skoves udviklingsarbejde i regnskoven er primært finansieret af Danida, erhvervssamarbejder, samt medlemsindtægter. 

I dag arbejder Verdens Skove også med at bevare og fremme den biologiske mangfoldighed i Danmark. Indsatsen omfatter konkrete rewilding-projekter, politisk arbejde og oplysning. 
Verdens Skove samarbejder med virksomhederne Natur-Energi og Coop.

Referencer

Eksterne henvisninger 
 Organisationens websted

Miljøorganisationer
Etableret i 1983
Arne Svendsen

Arne Svendsen er navnet på flere personer:

 Arne Svendsen (forfatter) (1884-1958) – norsk forfatter, digter og skuespiller
 Arne Svendsen (violinist) (1929-2010) – dansk violinist og kgl. kapelmusikus